section_heading: Nastup Ive Pogorelića
paragraph_text: Hrvatski pijanist Ivo Pogorelić nastupio je na natjecanju s 22 godine 1980. godine. Njegov nastup bio je vrlo zapažen, ali je podijelio žiri. Njegov provokativan način izvedbe i ponašanja, dio žirija smatrao je neprihvatljivim pa su ga eliminirali prije završnice natjecanja. Dio žirija stao je u njegovu obranu, smatravši njegov nastup genijalnim. Zbog njegove eliminacije, poznata argentinska pijanistica hrvatskog porijekla Martha Argerich (pobjednica 1965.) demonstrativno napušta žiri, proglašavajući Pogorelića genijem. Ti ga medijski odjeci istoga trenutka izbacuju na vrh međunarodne glazbene scene.